text: नई दिल्ली : बार्सिलोना आतंकी हमले के बाद विदेश मंत्री सुषमा स्‍वराज ने कहा कि इस हमले में किसी भारतीय के हताहत होने की खबर नहीं है। स्वराज ने कहा कि वह स्पेन स्थित भारतीय दूतावास के लगातार संपर्क में हैं। स्वराज ने भारतीय दूतावास की तरफ से दिए गए बार्सिलोना के आपात नंबरों को रीट्वीट भी किया। उन्होंने अपने ट्वीट में लिखा कि ‘मैं स्पेन में भारतीय दूतावास के लगातार संपर्क में हूं। फिलहाल किसी भारतीय के हताहत होने की कोई खबर नहीं है।’